ઉત્તરપ્રદેશ સરકારે મંગળવારે યુપી રક્ષા અને એરોસ્પેસ રોજગાર પ્રોત્સાહન નીતિ 2018 ને મંજૂરી આપી દીધી છે. મુખ્યમંત્રી યોગી આદિત્યનાથની અધ્યક્ષતામાં થયેલી કેબિનેટની બેઠકમાં આ નિર્ણય પર મુહર લગાવવામાં આવી છે. સરકાર તરફથી જાહેર કરવામાં આવેલા નિવેદનમાં જણાવવામાં આવ્યું છે કે ઉત્તરપ્રદેશમાં ડિફેન્સ કોરિડોર બનાવવાની દિશામાં સરકારે આપેલા વચનોમાં એક એક અગત્યનું પગલું છે. ફેબ્રુઆરી મહિનામાં યુપી ઇન્વેસ્ટર સમિટમાં પ્રધાનમંત્રી મોદી ઘ્વારા ડિફેન્સ ઇન્ડસ્ટ્રીઅલ કોરિડોર બનાવવાની જાહેરાત કરવામાં આવી હતી.